nahid-hub/BLUGE-bengali-wikipedia-section-title-prediction huggingface dataset:
ঠোঁটের বাইরের পৃষ্ঠে কেরাটিনের একটি পাতলা শৃঙ্গাকার খাপ রয়েছে যা হাম্ফোথেকা নামে পরিচিত, যা দুইভাগে বিভক্ত হতে পারে ; উপরের চোয়ালের রাইনোথেকা এবং নিচের চোয়ালের ন্যাথোথেকা এই আচ্ছাদনটি পাখির এপিডার্মিসের ম্যালপিজিয়ান স্তর থেকে উত্থাপিত হয যা প্রতিটা চোয়ালের ফলক থেকে বৃদ্ধি পায় । র্যামফোথেকা এবং ডার্মিসের গভীর স্তরের মধ্যে একটি ভাস্কুলার স্তর রয়েছে যা চঞ্চুর হাড়ের পেরিঅস্টিয়ামের সাথে সরাসরি সংযুক্ত থাকে। কিছু প্রজাতির পাখির মধ্যে র্যাম্ফোথেকা ক্রমাগতভাবে বৃদ্ধি পায়, এবং ঋতুভেদে বিভিন্ন রঙের হয়। কিছু দীর্ঘ চঞ্চু বিশিষ্ট পাখির ক্ষেত্রে, র্যাম্ফোথেকার অংশ প্রতি বছর প্রজনন ঋতুর পরে আচ্ছাদিত হয়, কিছু বৃহদাকার জলচর পক্ষীদের ঠোঁটের একটি অংশকে "শৃঙ্গ শিং" বলা হয় যা প্রজনন ঋতুর মধ্যে বিকাশ ঘটে। 

যদিও বেশিরভাগ পাখি প্রজাতির গোত্রের একটি একক র্যাম্ফোথেকা রয়েছে , যেমন অ্যালবাট্রস এবং এমু, এদের যৌগিক র্যামফোথেকা রয়েছে যা কয়েকটি খন্ড দ্বারা আলাদা এবং পাতলা কেরাটিনময় খাঁজে গঠিত। গবেষণায় দেখানো হয়েছে যে এটা র্যাম্ফোথেকার আদিম অবস্থা ছিল এবং বিবর্তনের মাধ্যমে ধীরে ধীরে ক্ষয় হয়ে আধুনিক র্যাম্ফোথেকা তৈরী হয়েছে। 

সঠিক অনুচ্ছেদ শিরোনাম কোনটি?
titleA. চঞ্চু ভাঙন
titleB. হাম্ফোথেকা
titleC. মুখগহ্বর
titleD. টোমিয়া
উত্তর: titleB
ইশকাশিমি ভাষার প্রতি মানুষের ইতিবাচক মনোভাব সত্ত্বেও ভাষাটির জীবনীশক্তি হ্রাস পাচ্ছে। এর কারণ স্থানীয় ভাষিকদের মধ্যে শিক্ষা, ধর্ম, ব্যক্তিগত ব্যবহারের ক্ষেত্রে আফগানিস্তানে দারি ভাষা এবং তাজিকিস্তানে তাজিক ভাষার ব্যবহারের বৃদ্ধি। উদাহরণস্বরূপ, দারি শিক্ষাব্যবস্থার ভাষা হওয়ায় প্রায় সমস্ত ইশকাশিমি ব্যবহারকারী এবং বিশেষত কম বয়সীদের মধ্যে দারি ভাষার উচ্চ দক্ষতা রয়েছে। দুটি ভাষা ব্যবহারের ফলে শিক্ষাদানে জটিলতা সৃষ্টি হতে পারে, তাই বিদ্যালয়গুলো দারি ভাষা ব্যবহার করতে পছন্দ করে। নির্দেশাবলীগুলো সম্পুর্ণই দারি ভাষায় দেওয়া হয়ে থাকে, তবে শিক্ষকরা শিক্ষার্থীদের কোন বিষয় ব্যাখ্যা করার সময়ও খুব কমই ইশকাশিমি ভাষায় কথা বলে থাকেন। বিদ্যালয়ের মতো, ধর্ম সংক্রান্ত বিষয়, বিশেষত প্রচার ও প্রার্থনার জন্য দারির ব্যবহার ব্যাপকভাবে হয়ে থাকে। গণমাধ্যম এবং সরকারী ক্ষেত্রে সম্পুর্ণরূপে দারি ভাষাই ব্যবহার হয়। ইতিমধ্যে, ব্যক্তিগতভাবে এবং সম্প্রদায়ের ক্ষেত্রে দারি এবং ইশকাশিমি উভয় ভাষাই সমানভাবে ব্যবহৃত হয়। তাজিকিস্তানে পরিবারের সদস্যদের মধ্যে যোগাযোগের জন্য, এবং বন্ধু এবং সহকর্মীদের মধ্যে ব্যক্তিগত কথোপকথনের জন্য ইশকাশিমি প্রথম পছন্দ, তবে অন্যান্য ক্ষেত্রে তাজিক ও ওয়াখি ভাষার ব্যবহারের ফলে ইশকাশিমির ব্যবহার হ্রাস পাচ্ছে। ইশকাশিমি ভাষী সম্প্রদায়ের মধ্যে একটি ধারণা রয়েছে যে সীমিত ব্যবহারের কারণে ভাষাটির বিলুপ্তির সম্ভাবনার মুখোমুখি হতে পারে।

সঠিক অনুচ্ছেদ শিরোনাম কোনটি?
titleA. ভাষা ব্যবহারের ক্ষেত্র
titleB. ঋণকৃত শব্দ
titleC. শব্দভাণ্ডার
titleD. স্বরধ্বনি
উত্তর: titleA
মুন্সি আব্দুর রউফ ১৯৪৩ সালের ১ মে ফরিদপুর জেলার মধুখালী উপজেলার (পূর্বে বোয়ালমারী উপজেলার অন্তর্গত) সালামতপুরে (বর্তমান নাম রউফ নগর) গ্রামে জন্মগ্রহণ করেন। তার বাবা মুন্সি মেহেদি হাসান ছিলেন স্থানীয় মসজিদের ইমাম এবং মাতা মুকিদুন্নেসা। তার ডাকনাম ছিলো রব। তার দুই বোনের নাম ছিল জোহরা এবং হাজেরা। তিনি সাহসী ও মেধাবী ছিলেন, কিন্তু লেখাপড়ার প্রতি ঝোঁক ছিলো না। শৈশবে তার বাবার কাছে লেখাপড়ার হাতেখড়ি হয়।

সঠিক অনুচ্ছেদ শিরোনাম কোনটি?
titleA. মুক্তিযুদ্ধে ভূমিকা
titleB. সমাধিস্থল
titleC. জন্ম ও শৈশব
titleD. শিক্ষা ও কর্মজীবন
উত্তর: titleC
প্যালিওজোয়িক পৃথিবীর ইতিহাসে এমন একটা সময় ছিল যখন জটিল জীবনের রূপ উদ্ভুত হয়েছিল যারা স্থলে প্রথম অক্সিজেনের মাধ্যমে শ্বাস নিয়েছিল এবং তখন পৃথিবীতে বিদ্যমান সকল অগ্রবর্তী জীবগণ বৈচিত্র্যপূর্ণ হতে থাকে। প্যালিওজোয়িক মহাযুগে ছয়টি যুগ রয়েছে: ক্যাম্ব্রিয়ান, অর্ডোভিশিয়ান, সিলুরিয়ান, ডেভোনিয়ান, কার্বনিফেরাস এবং পার্মিয়ান। 
সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. প্যালিওজোয়িক মহাযুগ
titleC. নিওজিন যুগ
titleD. কোয়াটার্নারি যুগ
উত্তর: titleB
১২৩১ বঙ্গাব্দে(১৮২৪ খ্রিষ্টাব্দে) জেলাটি ব্রিটিশ বিরোধীতার মুলকেন্দ্র হয়ে ওঠে যখন বারাকপুর সেনানিবাসে" বাসরত সিপাহীরা ইঙ্গ-বর্মা যুদ্ধে ব্রিটিশদের পক্ষ নিয়ে লড়াই করতে মানা করে৷ এর কারণ ছিলো তৎকালীন ব্রাহ্মণ্যসমাজের মতে সমুদ্র পাড় করা ছিলো হিন্দুশাস্ত্র বিরূদ্ধ কাজ৷ ১১ই কার্তিক(২রা নভেম্বর) বিদ্রোহীদের ওপর আক্রমণ করা হয়, অনেকে পালিয়ে বাঁচলেও দলনেতাদের ব্রিটিশ বাহিনী ফাঁসি দেয়৷ কিছু ঐতিহাসিকদের মতে এটি ছিলো সিপাহী বিদ্রোহের সূত্রপাত"'৷

পরবর্তী পর্যায়ে ১২৬৩-৬৪ বঙ্গাব্দে(১৮৫৭ খ্রিষ্টাব্দে) প্রেসিডেন্সি বিভাগের সদর দপ্তর বারাকপুরে সিপাহীদের বিদ্রোহ চরম আকার ধারণ করে৷ একে স্বাধীনতার প্রথম যুদ্ধ বলেও আখ্যায়িত করা হয়ে থাকে৷ বিদ্রোহ মুলত শুরু হয়েছিলো সেনানিবাসে আসা নতুন কার্তুজকে নিয়ে৷ সিপাহীরা সন্দেহ করেছিলো যে কার্তুজের কিছু অংশ সম্ভবতঃ এমন কিছু দিয়ে তৈরী যা ছিলো ধর্মবিরূদ্ধ৷ পরে তা প্রমাণ হয়ে যায় যে ঐগুলি গরু ও শুয়োরের চর্বি দিয়ে বানানো হয়েছিলো যা ভারতীয়দের জন্য অব্যবহার্য ছিলো কারণ এগুলিকে দাঁতে কেটে ভরতে হতো বন্দুকে৷ ফলস্বরূপ বারাকপুর সেনানিবাসে সিপাহী মঙ্গল পান্ডের অনুপ্রেরণায় সৈন্যদের তরফ থেকে ৪ঠা চৈত্র ১২৬৩ বঙ্গাব্দে(২০ মার্চ ১৮৫৭ খ্রিষ্টাব্দে) বিদ্রোহ ঘোষিত হয়৷ এরপর থেকে ইংল্যাণ্ডের রাণীর প্রভাবে ভারতের শাসনভার ইস্ট ইন্ডিয়া কোম্পানির বদলে সরাসরি ইংল্যান্ড সাম্রাজ্য দ্বারা নিয়ন্ত্রিত হতে থাকে৷

নীলচাষীদের বিদ্রোহও জেলাটির ইতিহাসকে গৌরবান্বিত করেছে৷ ১১৮৪ বঙ্গাব্দে(১৭৭৭ খ্রিষ্টাব্দে) লুইস বোনার্ড বাংলার ফরাসি উপনিবেশ চন্দননগরের দুটি খামারে প্রথম নীলচাষ ও নীলের উৎপাদনকে ত্বরান্বিত করেন৷ ফরাসিদের দৌলতে বয়নশিল্পে ও কাপড়ের রং ধরে রাখতে নীলের ব্যবহার ও চাহিদা ততদিনে ইউরোপে বৃৃদ্ধি পেয়েছিলো ফলে ব্রিটিশ কোম্পানিও এই নীলচাষকে বৃদ্ধি করতে চায়৷ এর ফলে পত্তনিপ্রথা চালু করে যেসব জমিতে নীলচাষ উৎকৃষ্ট সেখানের জমিদারদের থেকে কোম্পানি জমাগুলির মালিকানা দাবি করে৷ যদিও রাজা রামমোহন রায় ও দ্বারকানাথ ঠাকুরের মতো কিছু জমিদার এই ব্যবসার বিরোধিতা করছিলেন৷ এটি মুলত দু'ভাবে হতো, হয় ভুমিহীন শ্রমিকদের দ্বারা নীলকুঠির তত্ত্বাবধানে অথবা অন্যান্য চাষিদের নীলচাষে ঋণ দিয়ে৷ জমিদার ও পত্তনিদারদের হাতে সরাসরি এই দায়িত্ব থাকতো৷

১২৩৭ বঙ্গাব্দে(১৮৩০-৩১ খ্রিষ্টাব্দে) বারাসাত, বনগাঁ, বসিরহাট অঞ্চলে নীলচাষে বিমুখ চাষীদের বিদ্রোহ দমন করতে কোম্পানি ও স্থানীয় জমিদাররা একীভূত হয়৷ পরিশেষে ১২৬৬ বঙ্গাব্দে(১৮৫৯-৬০) নাগাদ নীলকুঠিতে নীলচাষীদের প্রতি অত্যাচারকে কেন্দ্র করে নীলচাষীরা ও ২৪ পরগণার শ্রীরামপুর গ্রামের তালুকদার শিবনাথ ঘোষ সহ কিছু জমিদারগোষ্ঠীর সমর্থনে নীলবিদ্রোহ ২৪ পরগণা ও পার্শ্ববর্তী নদীয়া ও যশোর জেলাতে ব্যাপক আকার নেয়৷ নীলবিদ্রোহ সম্বন্ধীয় দীনবন্ধু মিত্রের নীলদর্পণ নাটকটি বেশ উল্লেখযোগ্য৷

সঠিক অনুচ্ছেদ শিরোনাম কোনটি?
titleA. ব্যারাকপুর মহকুমা
titleB. ঐতিহাসিক আন্দোলন
titleC. পর্যটন ও দর্শনীয় স্থান
titleD. প্রশাসনিক উপবিভাগ
উত্তর: titleB
জেলাটি দুটি উপ-বিভাগে বিভক্ত দুটি স্থান, বারওয়ানি এবং সেন্দওয়া, যা আরও নয়টি তহশিলে বিভক্ত, বারওয়ানি, সেন্ধওয়া, পানসেমাল, ওয়ারলা (ভারলা) নিওয়ালী, থিকরি, পাটি, আনজাদ ও রাজপুরে বিভক্ত এবং সাতটি উন্নয়নমূলক ব্লক, বারওয়ানি, পটি, সেন্দওয়া, পানসেমাল, নিওয়ালি, থিকারি এবং রাজপুর। এই জেলার চারটি বিধানসভা কেন্দ্র হল পানসেমাল [পানসেমাল তহশিল + নিওয়ালি তহশিল], বারওয়ানি [বারওয়ানি + পাটি], সেন্দওয়া [সেন্দওয়া তহসিল] এবং রাজপুর [রাজপুর + আনজাদ + থিকারী + বালসামুদ]। বারওয়ানি, সেন্দওয়া, পানসেমাল ও রাজপুর বিধানসভা কেন্দ্রগুলি খরগাঁও লোকসভা কেন্দ্রের অন্তর্গত।

জেলাটিতে মোট ৪১৭ টি পঞ্চায়েত এবং ৭১৫ টি গ্রাম, ৬৪৯ টি আয়কর কেন্দ্র এবং ৬৯ টি জঙ্গল রয়েছে। এই গ্রামগুলির মধ্যে ৫৬০ জনবহুল এবং ১৬ টি জনবসতিহীন। এই জেলার দুটি পৌরসভা হল বারওয়ানি এবং সেন্দওয়া।

সেন্ধা তহশিল তুলা পরিষ্কার শিল্পের অন্যতম কেন্দ্র। অন্যান্য উল্লেখযোগ্য জায়গাসমূহ হলো:

সঠিক অনুচ্ছেদ শিরোনাম কোনটি?
titleA. ইতিহাস
titleB. অর্থনীতি
titleC. ভাষা
titleD. বিভাগ
উত্তর: titleD
বলিউডে ইতোমধ্যেই চট্টগ্রাম অস্ত্রাগার লুণ্ঠন নিয়ে খেলে হাম জি জান সে শীর্ষক একটি চলচ্চিত্র মুক্তি পেয়েছে, যার প্রধান চরিত্র মাস্টার দা সূর্য সেন। ২০১০ সালের ৩ ডিসেম্বর মুক্তিপ্রাপ্ত আশুতোষ গোয়ারিকর পরিচালিত এই ছবিতে কেন্দ্রীয় চরিত্রে অভিনয় করেছেন বলিউড তারকা অভিষেক বচ্চন। কল্পনা দত্তের চরিত্রে ছিলেন দীপিকা পাড়ুকোন।

চিটাগং (চলচ্চিত্র) নামে অপর একটি হিন্দি চলচ্চিত্রে সূর্যসেনের ভূমিকায় অভিনয় করেছেন মনোজ বাজপেয়ী। এই ছবির পরিচালক হলেন বেদব্রত পাইন।

সঠিক অনুচ্ছেদ শিরোনাম কোনটি?
titleA. চট্টগ্রাম অস্ত্রাগার লুন্ঠন ও জালালাবাদ যুদ্ধ
titleB. জনপ্রিয় সংস্কৃতিতে
titleC. শেষ দিনগুলো এবং ফাঁসির বিবরণ
titleD. শিক্ষা জীবন
উত্তর: titleB
১৯৬৮ সালে, পিংক ফ্লয়েড তাদের দ্বিতীয় অ্যালবাম "অ্যা সোসারফুল অব সিক্রেট্‌স" রেকর্ডের জন্য অ্যাবি রোড স্টুডিওসে ফিরে আসে। তাদের ডিস্কোগ্রাফির এই অ্যালবামটিতে ছিল ব্যারেটের চূড়ান্ত অবদান, "জাগব্যান্ড ব্লুস"। ওয়াটার্স তার স্বরচিত গানে উন্নয়ন ঘটাতে শুরু করে, "সেট দ্য কন্ট্রোল্‌স ফর দ্য হার্ট অব দ্য সান", "লেট দেয়ার বি মোর লাইট" এবং "কর্পোরাল ক্লেগ" গানসমূহ অবদান রাখার মাধ্যমে। রাইট রচনা করেন "সি-স" এবং "রিমেম্বার অ্যা ডে"। নরম্যান স্মিথ দলটিকে তাদের স্ব-উৎপাদিত সঙ্গীত করতে উৎসাহিত করেন, এবং তারা তাদের বাড়িতেই নতুন উপাদান ডেমো রেকর্ড করতো। অ্যাবি রোডে স্মিথের নির্দেশে, তারা নিজেদের শৈল্পিক দৃষ্টি উপলব্ধ করতে রেকর্ডিং স্টুডিওর ব্যবহারিক জ্ঞান লাভ করে। যদিও, স্মিথ তাদের সঙ্গীতে অপ্রত্যয়ী ছিল, এবং যখন মেইসন "রিমেম্বার অ্যা ডে" গানে তার ড্রাম অংশ পরিবেশনে সংগ্রাম করছিল, স্মিথ তখন তার প্রতিস্থাপনের বিষয়ে এগুচ্ছিলেন। রাইট এই সেশন সম্পর্কে স্মিথের মনোভাব স্মরণ করে উল্লেখ করেন, "নরম্যান দ্বিতীয় অ্যালবামের উপর ছেড়ে দিয়েছিল ... তিনি সব সময় এমনটাই ইঙ্গিত করতেন, 'আপনি বিশ মিনিট যাবৎ এই হাস্যকর শব্দ করতে পারেন না'"। কেনোনা ওয়াটার্স কিংবা মেইসন সঙ্গীত পড়তে পারতেন না, অ্যালবামের শিরোনাম ট্র্যাক কাঠামো চিত্রিত করতে, তারা তাদের নিজস্ব স্বরলিপি পদ্ধতি উদ্ভাবন করে। গিলমোর পরবর্তীতে তাদের পদ্ধতি সম্বন্ধে বর্ণনা করেন, "একটি স্থাপত্য ডায়াগ্রামের মতো"।

জুন ১৯৬৮ সালে মুক্তিপ্রাপ্ত, অ্যালবামটি হিপনোসিসের স্টর্ম থরগের্সন এবং অব্রে পাওয়েল কর্তৃক নকশাকৃত একটি সাইকেডেলিক প্রচ্ছদ উপস্থাপন করে। এটি পিংক ফ্লয়েডের বেশিরভাগ অ্যালবামের মধ্যে প্রথম, যেটি হিপনোসিস নকশা করে নি। এবং এটি দ্বিতীয় বারের মতো ইএমআই তাদের একটি দলকে অ্যালবামের মোড়ক পরিকল্পনার জন্য নকশাকারীদের চুক্তিবদ্ধ করতে অনুমতি দিয়েছিল। অ্যালবামটি ইউকে চার্টে ১১ সপ্তাহ অতিক্রম করে ৯ নম্বরে অবস্থান নিয়েছিল। "রেকর্ড মিরর" অ্যালবামটির সামগ্রিক অনুকূল পর্যালোচনা প্রকাশ করে, যদিও শ্রোতাদের "কোনো পার্টি ব্যাকগ্রাউন্ড সঙ্গীত হিসেবে" এটি না শোনার আহ্বান জানান। জন পীল শিরোনাম ট্র্যাকের লাইভ পারফরম্যান্স সম্পর্কে বর্ণনা করেছেন যে, "একটি ধর্মীয় অভিজ্ঞতার মত", যেখানে "এনএমই" গানটিকে "দীর্ঘ এবং বিরক্তিকর" ... [সাথে] "একঘেঁয়ে" হিসেবে বর্ণনা করেছে। অ্যালবামটির ইউকে মুক্তির পর দিন, পিংক ফ্লয়েড প্রথমবারের মতো বিনামূল্যে হাইড পার্ক কনসার্টে পরিবেশন করে। জুলাই ১৯৬৮ সালে, তারা যুক্তরাষ্ট্রে দ্বিতীয়বারের মতো ভ্রমণ করে। সফ্ট মেশিন ও দ্য হু সহকারে, এটি পিংক ফ্লয়েডের প্রথম উল্লেখযোগ্য ভ্রমণ হিসেবে বিবেচিত। সেই বছরের ডিসেম্বরে, তারা মুক্তি দেয় "পয়েন্ট মি অ্যাট দ্য স্কাই"; যেটি "সি এমিলি প্লে" পর্যন্ত মুক্তিপ্রাপ্ত দুটি এককের তুলনায় খুব একটা সফল ছিলো না, যা ব্যান্ডের "মানি"-এর পর ১৯৭৩ সালে মুক্তিপ্রাপ্ত সর্বশেষ একক।

সঠিক অনুচ্ছেদ শিরোনাম কোনটি?
titleA. ১৯৬৭–১৯৭৮: অবস্থান্তর ও আন্তর্জাতিক সাফল্য
titleB. "অ্যা সোসারফুল অব সিক্রেট্‌স" (১৯৬৮)
titleC. "দি এন্ডলেস রিভার" (২০১৪)
titleD. "উইশ ইউ ওয়্যার হেয়ার" (১৯৭৫)
উত্তর: titleB
১৭৬০ সালে অর্ধবঙ্গেশ্বরী বাংলার দানশীলা শাসনকর্তা রাণী ভবানীর রাজত্বকালে কাঁচাগোল্লার সুখ্যাতি দেশ-বিদেশে ছড়াতে থাকে। সেই সময় নাটোরে মিষ্টির দোকান ছিল খুবই কম। এসব দোকানে বিখ্যাত কাঁচাগোল্লা ছাড়াও অবাক সন্দেশ, রাঘবশাহী, চমচম, রাজভোগ, রসমালাই, পানিতোয়া প্রভৃতি মিষ্টি ছিল অন্যতম। তবে এর মধ্যে সবার শীর্ষে উঠে আসে কাঁচাগোল্লা। ফলে সে সময় জমিদারদের মিষ্টিমুখ করতে ব্যবহৃত হতো এই বিখ্যাত কাঁচাগোল্লা। এমনকি বিলেতের রাজ পরিবার পর্যন্ত এই কাঁচাগোল্লা যেত। আরও যেত ভারতবর্ষের সর্বত্র। রাজশাহী গেজেট পত্রিকাতেও কাঁচাগোল্লার সুখ্যাতির কথা বলা হয়েছে।

কলকাতার বিভিন্ন পত্র-পত্রিকাতে সেই সময় কাঁচাগোল্লার সুখ্যাতি নিয়ে লেখালেখি হয়েছে। কলকাতা এবং নাটোর শহর একই সময় প্রতিষ্ঠিত হওয়ায় ও এই দুই শহরের ঘনিষ্ঠ সার্বক্ষনিক যোগাযোগ থাকায় নাটোরের কাঁচাগোল্লার কথা ভারত, ইংল্যান্ডসহ তৎকালীন বিভিন্ন রাষ্ট্রে নাটোরের কাঁচাগোল্লার কথা ছড়িয়ে পরে। এভাবেই কাঁচাগোল্লা পায় আন্তর্জাতিকতা।

সঠিক অনুচ্ছেদ শিরোনাম কোনটি?
titleA. দেশ-বিদেশে কাঁচাগোল্লা
titleB. ছানা থেকে কাঁচাগোল্লা তৈরি
titleC. প্রস্তুত প্রণালী
titleD. ইতিহাস
উত্তর: titleA
জিজিয়া কর সক্ষম অমুসলিম পুরুষদের উপর ধার্য করা হত। মুসলিমদের ন্যায় যাকাতের পরিবর্তে তারা জিজিয়া দিত। তবে দাস, নারী, শিশু, পুরোহিত, বৃদ্ধ, অসুস্থ, নির্জনবাসী ও দরিদ্রদের উপর ধার্য করা হত না। উল্লেখ্য যে অক্ষম অমুসলিমদের রাষ্ট্রের পক্ষ থেকে প্রয়োজনের সময় ভাতা দেয়া হত। এরূপ ভাতা রাষ্ট্রীয় কল্যাণমূলক কাজের সর্বাপেক্ষা পুরনো নমুনা।

সঠিক অনুচ্ছেদ শিরোনাম কোনটি?
titleA. জিজিয়া
titleB. উৎপত্তি
titleC. ভূমধ্যসাগরের দ্বীপ বিজয়
titleD. যাকাত
উত্তর: titleA
১ এপ্রিল, ২০১৪ তারিখে বাংলাদেশে অনুষ্ঠিত আইসিসি বিশ্ব টুয়েন্টি২০ প্রতিযোগিতার সুপার টেন পর্বে অস্ট্রেলিয়ার বিপক্ষে টুয়েন্টি২০ আন্তর্জাতিকে অভিষেক ঘটে তার। ২০১৪ সালে ভারতের বিপক্ষে তার ওয়ানডে অভিষেক হয়। খেলায় তিনি ৫ উইকেট লাভ করেন। একমাত্র বাংলাদেশী ক্রিকেটার হিসেবে তিনি অভিষেক ওয়ানডেতে ৫ উইকেট নেন।

২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিবি বাংলাদেশ দলের ১৫-সদস্যের চূড়ান্ত তালিকা প্রকাশ করে। এতে তিনিও দলের অন্যতম সদস্য মনোনীত হন। ৫ মার্চ, ২০১৫ তারিখে স্কটল্যান্ডের বিপক্ষে গ্রুপ পর্বের ৪র্থ খেলায় তিনি ৪৩ রানের বিনিময়ে ৩ উইকেট দখল করেন। ঐ খেলায় বাংলাদেশ দল বিশাল রান তাড়া করে ৬ উইকেটের কৃতিত্বপূর্ণ জয়লাভ করে।

১২ জানুয়ারি, ২০১৭ তারিখে নিউজিল্যান্ড সফর করেন। এ সফরেই ওয়েলিংটনের ব্যাসিন রিজার্ভে অনুষ্ঠিত ২-টেস্টের সিরিজের ১ম টেস্টে স্বাগতিক নিউজিল্যান্ডের বিপক্ষে শুভাশিস রায়ের সাথে তারও টেস্ট অভিষেক হয়।

সঠিক অনুচ্ছেদ শিরোনাম কোনটি?
titleA. রেকর্ড ও পরিসংখ্যান
titleB. আন্তর্জাতিক ক্রিকেট
titleC. ওডিআইয়ে ৫-উইকেট প্রাপ্তি
titleD. খেলোয়াড়ী জীবন
উত্তর: titleB
নাটকের শিরোনামটিই বলে দেয় যে, এই ট্র্যাজেডিটি ওথেলোর। কিন্তু এই কাহিনিতে ইয়াগোও একটি গুরুত্বপূর্ণ ভূমিকা গ্রহণ করেছেন। তাঁর চরিত্রটির মধ্যে আদর্শ খলনায়কের বৈশিষ্ট্যটি ফুটে উঠেছে। নাটকের সংলাপের একটা বড়ো অংশ জুড়েও আছেন তিনি। "ওথেলো" নাটকে ইয়াগো অন্য অনেক চরিত্রকে নিজ ইচ্ছার জোরে চালনা করছেন, তাঁদের কাজকর্ম নিয়ন্ত্রণ করছেন এবং তাঁদের বদ্ধ করছেন একাধিক মিথ্যার জটিল এক জালে। অন্যান্য চরিত্রগুলি যখন তাঁকে "সৎ" ইয়াগো মনে করছেন, তখন তাঁদের সঙ্গে ঘনিষ্ঠতা স্থাপন করে এবং তাঁদের দুর্বলতার সুযোগ নিয়ে তিনি তাঁর উদ্দেশ্য সিদ্ধ করতে সক্ষম হচ্ছেন। এই ব্যাখ্যার প্রধান প্রবক্তা হলেন এ. সি. ব্র্যাডলি ও আরও সাম্প্রতিককালে হ্যারোল্ড ব্লুম। অন্যান্য সমালোচকেরা, বিশেষ করে বিংশ শতাব্দীর শেষভাগের সমালোচকেরা (এফ. আর. লিভিসের পরবর্তী) ওথেলোর উপরই আলোকপাত করেছেন।

সঠিক অনুচ্ছেদ শিরোনাম কোনটি?
titleA. অভিযোজনা ও সাংস্কৃতিক সূত্র
titleB. ইয়াগো বনাম ওথেলো
titleC. জাতিগত পরিচয়
titleD. একবিংশ শতাব্দী
উত্তর: titleB
ছোটবেলায় হবিগঞ্জ সরকারি উচ্চ বিদ্যালয়ে অষ্টম শ্রেণি পর্যন্ত পড়াশোনা করেন ও এরপরে ঢাকার বকশী বাজার নবকুমার ইন্সটিটিউটে নবম শ্রেণিতে এসে ভর্তি হন ও এখান থেকে ১৯৭৮ সালে মাধ্যমিক পরীক্ষায় মেধা তালিকায় ১২তম স্থান অর্জন করেন। ১৯৮০ সালে তিনি ঢাকা কলেজ থেকে উচ্চ মাধ্যমিক পরীক্ষায় অংশগ্রহণ করেও মেধা তালিকায় স্থান করে নেন। এরপর তিনি ঢাকা বিশ্ববিদ্যালয়ে গণিত বিভাগে ভর্তি হন; কিন্তু বিভিন্ন কারণে তা শেষ না করে গণযোগাযোগ ও সাংবাদিকতা বিষয়ে স্নাতক ও স্নাতকোত্তর সম্পন্ন করেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. কর্মজীবন
titleC. মৃত্যু
titleD. শিক্ষাজীবন
উত্তর: titleD
দীনবন্ধু মিত্র ১৮৫৫ সালে ১৫০টাকা বেতনে পটনায় পোস্টমাস্টার নিযুক্ত হন। ক্রমে তার পদোন্নতি হয় এবং তিনি ওড়িশা, নদিয়া ও ঢাকা বিভাগে এবং পরে কলকাতায় সুপারিনটেন্ডেন্ট পোস্টমাস্টার নিযুক্ত হন। লুসাই যুদ্ধের সময় ডাকবিভাগের কাজে তিনি কাছাড়ে প্রেরিত হন। এই সময় তার তদারকি কর্মে সন্তুষ্ট হয়ে সরকার তাকে রায়বাহাদুর উপাধি দান করেন। যদিও ডাকবিভাগের উচ্চস্তরের কর্মচারী হয়েও উপযুক্ত বেতন তিনি পাননি।

সঠিক অনুচ্ছেদ শিরোনাম কোনটি?
titleA. রোমান্টিক ও সামাজিক কমেডি
titleB. সাহিত্যকর্ম
titleC. কর্মজীবন
titleD. লীলাবতী
উত্তর: titleC
১৯৭৯ সালে ভারত গমনার্থে তাকে দলে নেয়া হয়। তার সাথে ব্রুস ইয়ার্ডলি ও পিটার স্লিপকে রাখা হয়। দক্ষিণ অঞ্চলের বিপক্ষে পাঁচ উইকেট নিয়ে সফরের শুরুটা দূর্দান্ত করেন। ড্র হওয়া সিরিজের প্রথম টেস্টে ৭/১৪৩ পান।

সিরিজের বাদ-বাকী সময়টুকু তার জন্যে বেশ কঠিন ছিল। দ্বিতীয় টেস্টে ১/৯৫ ও তৃতীয় টেস্টে তিনি কোন উইকেটের সন্ধান পাননি। ৩/৬৩ ও ৩/২২ নিয়ে নিজের উপর আস্থা ভাব ফিরিয়ে আনেন। চতুর্থ টেস্টে ৩/১৫০ লাভ করলেও পিটার স্লিপ বেশ সফলতা পান। পঞ্চম টেস্টে ১/১০৭ ও ষষ্ঠ টেস্টে ২/১১৬ লাভ করেন।

১৯৭৯-৮০ মৌসুম থেকে বিশ্ব সিরিজ ক্রিকেটে অংশগ্রহণকারী খেলোয়াড়দেরকে অস্ট্রেলিয়া দলে খেলার জন্যে মনোনীত করা হতে থাকে। এ মৌসুমের শুরুটা বেশ ভালোভাবে সূচনা করেন। ওয়েস্ট অস্ট্রেলিয়ার বিপক্ষে ৫/৫০ ও ৭/৪৯ পান। এনএসডব্লিউ’র বিপক্ষে পান ৪/৭৯ ও ৪/৭৮। এরফলে, ওয়েস্ট ইন্ডিজের বিপক্ষে সিরিজের দ্বিতীয় টেস্টে জেফ থমসনের পরিবর্তে তাকে দল অন্তর্ভূক্ত করা হয়। কিন্তু, পরাজিত হওয়া ঐ খেলায় তিনি ৩/১২২ পান। ইংল্যান্ডের বিপক্ষে খেলায় তাকে দলে রাখা হলেও মাত্র এক ওভার বোলিং করানো হয়।

ঘরোয়া পর্যায়ের ক্রিকেটে সুন্দর খেলার ধারা অব্যাহত রাখেন। কুইন্সল্যান্ডের বিপক্ষে ৪/৯০, তাসমানিয়ার বিপক্ষে ৪/১৮ ও সাউথ অস্ট্রেলিয়ার বিপক্ষে ৬/৫৭ পান। এ ধরনের বোলিংয়ের কল্যাণে ভিক্টোরিয়া দল আরও একবার শেফিল্ড শিল্ড জয় করে। ২০ গড়ে ৪১ উইকেট নিয়ে মৌসুমের সেরা রেকর্ড গড়েন।

১৯৮০ সালে পাকিস্তান গমনার্থে অস্ট্রেলিয়া দলের সদস্যরূপে রাখা হলেও পরবর্তী তাকে এ সফরে রাখা হয়নি। এরফলে শিল্ডের শেষ সময় পর্যন্ত খেলার সুযোগ পান। এছাড়াও, ১৯৮০ সালে ইংল্যান্ড গমনার্থে নিজের অনুপস্থিতির কথা ঘোষণা করেন।

সঠিক অনুচ্ছেদ শিরোনাম কোনটি?
titleA. ইংল্যান্ডের মুখোমুখি
titleB. নিউজিল্যান্ডের মুখোমুখি
titleC. মূল্যায়ন
titleD. ভারত গমন
উত্তর: titleD
১৯ বছর বয়সে দ্বাদশ শ্রেণী পর্যন্ত পড়ার পর প্রবেশ করেন পারিবারিক চাল ব্যবসায়। এছাড়া নিজস্ব একটি উদ্ভিজ্জ তেলের ব্যবসা শুরু করার। এর পর খাদ্যশস্য রপ্তানির ব্যবসাও শুরু করেন। ১৯৮১ সালে প্রতিষ্ঠা করেন এসেল প্যাকেজিং লিমিটেড। পরবর্তীতে এসেল প্যাকেজিং লিমিটেড নতুন নাম হয় এসেল প্রোপ্যাক লিমিটেড। সম্প্রচার মাধ্যমের পাশাপাশি এসেল গ্রুপের কার্যক্রম বিস্তৃত হয়েছে বিনোদন পার্ক, প্যাকেজিং অবকাঠামো, লটারি প্রভৃতির ব্যবসাতেও। জাহাজের ব্যবসায় প্রবেশ করেছেন জালেশ ব্র্যান্ড হিসেবে। সব মিলিয়ে, ২১ এপ্রিল ২০১৯ পর্যন্ত সুভাষের মোট সম্পদের পরিমাণ ২.৬ বিলিয়ন। ফোর্বস বিলিয়নিয়ার্স ২০১৯ এর তালিকা অনুযায়ী, তিনি বিশ্বের ৯১৬তম ধনী।
সঠিক অনুচ্ছেদ শিরোনাম কোনটি?
titleA. সম্প্রচার  জগৎ
titleB. রাজনীতিত
titleC. কর্ম জীবন
titleD. সংবাদপত্র জগৎ
উত্তর: titleC
২৮ আগস্ট, ১৮৮২ তারিখে নিজ শহর ওভালে সফরকারী অস্ট্রেলিয়ার বিপক্ষে টেস্ট অভিষেক ঘটে তার। ঐ খেলা থেকেই অ্যাশেজের বুৎপত্তি ঘটে।

ম্যানচেস্টার গার্ডিয়ানে প্রকাশিত প্রতিবেদনে দেখা যায় যে, রিডের অন্তর্ভুক্তি অনেকাংশেই পরীক্ষামূলক পর্যায়ের ছিল। সিরিজের শেষদিকে দুই কিংবা তিনটি সৌভাগ্যসূচক ইনিংস খেললেও তা ঐ গ্রীষ্মের খেলাগুলোয় তেমন প্রভাব ফেলতে পারেননি। টেস্ট শুরুর সপ্তাহখানেক পূর্বে সফরকারীদের বিপক্ষে সতীর্থ পেশাদার ও ইংল্যান্ডের আন্তর্জাতিক ক্রিকেট তারকা বিলি বার্নসকে সাথে নিয়ে ১৫৮ রানের জুটি গড়েন। খেলায় তিনি ১৩০ রান করেন ও দলীয় অধিকাংশ সঙ্গীদের ন্যায় তিনিও চমৎকার অবস্থায় মাঠে নেমেছিলেন।

ইংল্যান্ডের প্রথম ইনিংসে স্থানীয় খেলোয়াড় হিসেবে ওভালের দর্শকদের হর্ষোৎফুল্ল পরিবেশে তুমুল হাততালির মধ্য দিয়ে মাঠে প্রবেশ করেন। তবে, ফ্রেড স্পফোর্থ সহসাই এ বীরের প্রতি তিনটি মৃত্যু সমতুল্য বোলিং করেন। একটি পাঁজরে, অপরটি হাটুতে ও আরও একটি কনুইয়ে তার বল আঘাত হানে। কমপক্ষে দুই বা তিনবার খেলা থামিয়ে কিছুটা সময় নেন তিনি। অপরাজিত ১৯ রান তুলে দলীয় ইনিংসে দ্বিতীয় সেরা রান তুলেন। অ্যাল্থামের মতে, রিড আউটফিল্ডার হিসেবে বিস্ময়ের সৃষ্টি করেছিলেন। বল রুখতে যথাসম্ভব চেষ্টা চালান ও অস্ট্রেলিয়ার নিশ্চিত বাউন্ডারিগুলো রুখে দিয়ে দলে গুরুত্বপূর্ণ ভূমিকা পালন করেন।

দ্বিতীয় ইনিংসে ইংরেজ অধিনায়ক মাঙ্কি হর্নবি’র নির্দেশক্রমে ব্যাটিংয়ে স্থান পরিবর্তনের ফলে মাঠে নামতে বাধ্য হন ও অকুতোভয় সিটি স্টাডের পূর্বেই ব্যাটিংয়ে নামেন। এবারো তিনি স্পফোর্থের বলে শূন্য রানে প্যাভিলিয়নে ফেরৎ যান। খেলায় অস্ট্রেলীয়রা সাত রানে জয় পেলে ঘটনাক্রমে অ্যাশেজের সূত্রপাত ঘটে।

সঠিক অনুচ্ছেদ শিরোনাম কোনটি?
titleA. লোহম্যানের সাথে সম্পর্ক
titleB. টেস্ট ক্রিকেট
titleC. মূল্যায়ন
titleD. অস্ট্রেলিয়া গমন
উত্তর: titleB
প্রকল্পের নতুন হাইওয়ে রুটের নম্বরগুলি "এশিয়ান হাইওয়ে" এর জন্য "এএইচ" দিয়ে শুরু হয়, তার পরে এক, দুই বা তিন অঙ্ক বিশিষ্ট সংখ্যা হয়। ১ থেকে ৯ এর একক-অঙ্কের রুট নম্বরগুলি প্রধান আন্তঃএশিয়া যোগাযোগ ব্যবস্থার রুটগুলিতে প্রধান করা হয় যা একাধিক উপঅঞ্চল অতিক্রম করে। দুই এবং তিন-অঙ্কের রুট নম্বরগুলি প্রতিবেশী অঞ্চলগুলিতে সংযুক্ত এবং অংশগ্রহণকারী দেশগুলির মধ্যে স্ব-অন্তর্ভুক্ত হাইওয়ে রুটগুলি সহ উপঅঞ্চলের অভ্যন্তরের রুটগুলি নির্দেশ করার জন্য ব্যবহৃত হয়। রুট নম্বরগুলি লাতিন লিপি এবং হিন্দি-আরবি সংখ্যায় মুদ্রিত এবং ই-রোড নেটওয়ার্কের মতো বিদ্যমান চিহ্নগুলিতে কেবল যোগ করা যেতে পারে।

সংকেতগুলির আসল নকশা মানক করা হয়নি, কেবলমাত্র অক্ষর এবং অঙ্কগুলি সাদা বা কালো রঙের হয় তবে সংকেতের রঙ, আকার এবং আকৃতি সম্পূর্ণ নমনীয়। বেশিরভাগ উদাহরণগুলিতে একটি নীল আয়তক্ষেত্রাকার ঢাল রয়েছে যাতে সাদা রঙে লেখা (জার্মান অটোবাহন সংকেতের অনুরূপ) সহ সবুজ আয়তক্ষেত্রাকার ঢালের উপর সাদা এবং সাদা আয়তক্ষেত্রাকার ঢালের উপর কালো লেখার আরও উদাহরণ রয়েছে।

সঠিক অনুচ্ছেদ শিরোনাম কোনটি?
titleA. দেশ অনুযায়ী দূরত্ব
titleB. সংখ্যায়ন এবং প্রতীকচিহ্ন
titleC. প্রভাব
titleD. প্রকল্পের আঞ্চলিক উপলব্ধি
উত্তর: titleB
পরবর্তীসময়ে তিনি বিখ্যাত বঙ্গীয় ব্রাহ্ম সংস্কারকের সাথে কলহে জড়িয়ে পড়েন এবং জনজীবন থেকে অবসর গ্রহণ করেন। ১৮৭৩ সালের নভেম্বর মাসে তার প্রচেষ্টার ফলে কলকাতায় ১২ জন ছাত্রী নিয়ে হিন্দু মহিলা বিদ্যালয় (পরবর্তীতে নাম হয় বঙ্গ মহিলা বিদ্যালয়) প্রতিষ্ঠিত হয়। এ্যানেটের কঠোর তত্ত্বাবধানে স্কুলটি পশ্চিমা ধাঁচে পরিচালিত হচ্ছিল। ১৮৭৫ সালের ৬ এপ্রিল এ্যানেট তার পরিকল্পনায় হতাশ হয়ে বারাসাতে কর্মরত আই.সি.এস সদস্য হেনরী বেভারীজকে বিয়ে করেন এবং স্কুলটির প্রশাসনিক কর্তৃত্ব প্রগতিশীল ব্রাহ্ম সমাজের কাছে হস্তান্তর করেন। স্কুলটি কিছুদিন বন্ধ থাকার পর ১৮৭৬ সালে বাংলা মহিলা বিদ্যালয় নামে পুনরায় চালু হয়। ১৮৭৮ সাল নাগাদ বেথুন কলেজ প্রতিষ্ঠার জন্য স্কুলটিকে বেথুন স্কুলের সাথে সংযুক্ত করা হয়।তার বিয়ের পর বাংলা নারী শিক্ষা সংস্কার আন্দোলন একজন যোগ্য নেতৃত্ব হারায়। এ্যানেট একজন জেলা জজের স্ত্রী হিসেবে সম্পূর্ণভাবে ব্যস্ত জীবন কাটালেও সম্পূর্ণ ভিন্ন ভূমিকায় অবতীর্ণ হন। এ মর্যাদায় তিনি বর্তমান বাংলাদেশ এবং ভারতের বাংলা ও বিহারে ভ্রমণ করে সময় কাটান।

সঠিক অনুচ্ছেদ শিরোনাম কোনটি?
titleA. শেষ জীবন
titleB. প্রাথমিক জীবন
titleC. নারী শিক্ষা সংস্কার
titleD. প্রাচ্যবিশারদ
উত্তর: titleC
স্থানীয় বন্দর উন্নয়ন ও নাইরোবি এবং কাম্পালার মধ্যে একটি আধুনিক মান-গেজ রেললাইন নির্মাণের পর, পূর্ব আফ্রিকা, বিশেষত জানজিবার, মেরিটাইম সিল্ক রোডের একটি গুরুত্বপূর্ণ অংশ গঠন করবে।

২০১৪ সালের মে মাসে, প্রধানমন্ত্রী লি কেকিয়াং কেনিয়ার সরকারের সঙ্গে একটি সহযোগিতা চুক্তি স্বাক্ষর করতে কেনিয়া পরিদর্শন করেন। এই চুক্তির আওতায়, মোম্বাসা এবং নাইরোবির সংযোগকারী একটি রেলপথ লাইন নির্মাণ করা হবে। নির্মাণের পর, রেলপথটি প্রায় ২,৭০০ কিলোমিটার জুড়ে বিস্তার করবে (১৬৭৭.৭০   মাইল) এবং প্রায় ২৫০ মিলিয়ন ডলার ব্যয় হবে এতে।

২০১৫ সালের সেপ্টেম্বরে, চীন এর সিনোম্যাক, জেনারেল ইলেকট্রিক কোম্পানির সঙ্গে একটি কৌশলগত, সমঝোতা চুক্তি স্বাক্ষর করে। সমঝোতা চুক্তিটি বায়ু টারবাইন গড়ে তুলা, পরিচ্ছন্ন শক্তি প্রোগ্রাম প্রচার করা, এবং সাব-সাহারান আফ্রিকায় শক্তি ভোক্তাদের সংখ্যা বৃদ্ধির লক্ষ্য নির্ধারণ করে।

সঠিক অনুচ্ছেদ শিরোনাম কোনটি?
titleA. সিল্ক রোড অর্থনৈতিক বলয়
titleB. সমালোচনা
titleC. ঘনিষ্ঠভাবে সম্পর্কিত নেটওয়ার্ক
titleD. পূর্ব আফ্রিকা
উত্তর: titleD
"পোকেমন" নামটি জাপানি ব্র্যান্ড -এর রোমান হরফে লেখা সংক্ষিপ্ত রূপ। এ-ধরনের সংকোচন জাপানে খুবই সাধারণ। "পোকেমন" শব্দটি, পোকেমন ফ্র‍্যাঞ্চাইজিকে নির্দেশ করার পাশাপাশি যৌথভাবে ৮০৯টি কাল্পনিক প্রাণীকেও নির্দেশ করে, যাদের উপস্থিতি পোকেমন দুনিয়ার সর্বত্র লক্ষ্য করা যায়। এক বচন এবং বহু বচন উভয় জায়গাতেই প্রতিটি পোকেমনের নাম অভিন্ন ; তবে এই নিয়মটি শুধুমাত্র ইংরেজি ব্যকরণের বেলাতেই প্রযোজ্য।

সঠিক অনুচ্ছেদ শিরোনাম কোনটি?
titleA. নাম
titleB. প্রজন্মসমূহ
titleC. ধারণা
titleD. চলচ্চিত্র
উত্তর: titleA
কাউন্টি ক্রিকেটে চমকপ্রদ ক্রীড়াশৈলী প্রদর্শন করায় ইংল্যান্ড দলের সদস্যরূপে মনোনীত হন। কিন্তু আঘাতপ্রাপ্তি ও দূর্বল ক্রীড়াশৈলী প্রদর্শনের প্রেক্ষিতে ১৯৯০-এর দশকের শুরুতে আন্তর্জাতিক ক্রিকেটে তার অংশগ্রহণ বেশ অনিয়মিত ছিল। ১৯৯০ সালের ওয়েস্ট ইন্ডিজ সফর ও ১৯৯৩ সালে তিনি আও চার খেলায় অংশ নেন। ১৯৯৬ সাল থেকে ইংল্যান্ডের নিয়মিত টেস্ট ক্রিকেটার হিসেবে অংশগ্রহণ করতে থাকেন তিনি।

১৯৯৭ সালে এজবাস্টনে অনুষ্ঠিত প্রথম টেস্টে তিনি তার সর্বোচ্চ ২০৭ রান সংগ্রহ করেন। এ প্রসঙ্গে উইজডেন মন্তব্য করে যে, ‘প্রতিভাবানের স্পর্শে সমৃদ্ধ’। সমগ্র খেলোয়াড়ী জীবনে ৯৬ টেস্ট ও ৮৮টি একদিনের আন্তর্জাতিকে অংশগ্রহণ করেছেন তিনি।

সঠিক অনুচ্ছেদ শিরোনাম কোনটি?
titleA. অধিনায়কত্ব
titleB. খেলোয়াড়ী জীবন
titleC. প্রারম্ভিক জীবন
titleD. অবসর
উত্তর: titleB
ব্ল্যাঞ্চিংয়ের সময় কোনও খাদ্য দ্রব্যের জন্য প্রস্তাবিত সময় এবং তাপমাত্রা বিবেচনা করা খুবই গুরুত্বপূর্ণ। এ সময় ও তাপমাত্রা নির্ভর করে খাবারের আকার, আকার, আকৃতি এবং অন্যান্য কারণের উপর। ৪ অত্যধিক ব্ল্যাঞ্চিংয়ের ফলে পুষ্টিগুণ এবং সুগন্ধযুক্ত যৌগগুলোর অত্যধিক ক্ষতি হতে পারে পাশাপাশি খাবার নরম হয়ে যেতে পারে ৪ তাপমাত্রা কিংবা সময় সুপারিশকৃত তাপমাত্রা কিংবা সময়ের চেয়ে কম হলে পদ্ধতিটির মাধ্যমে কার্যকরভাবে সমস্ত এনজাইমকে নিষ্ক্রিয় করা সম্ভব হয়না। তাছাড়া, এর ফলে উদ্ভিদ টিস্যু থেকে আরও এনজাইম নিঃসরণ ঘটতে পারে ফলে সামগ্রিকভাবে বৃহত্তর এনজাইমীয় ক্রিয়া ঘটতে এবং পণ্যটির দ্রুত নষ্ট হতে পারে।

সঠিক অনুচ্ছেদ শিরোনাম কোনটি?
titleA. প্রযুক্তি
titleB. অসুবিধা
titleC. ব্যবহার
titleD. সময় ও তাপমাত্রা
উত্তর: titleD